text: FC Fredericia førte til fem minutter før sidste fløjt
  07 november 2017 kl. 06.44
  FC Fredericia var foran to gange tirsdag aften i opgøret mod Viborg FF - men måtte nøjes med uafgjort 2-2 og et enkelt point.
  Det lignede en hjemmesejr i Fredericia helt indtil fem minutter før tid.
  Mikkel Knudsen bragte Fredericia foran 1-0, men den tidligere Vejlespiller Andreas Albers udlignede for Viborg til 1-1, og inden pausen kom FC Fredericia foran 2-1 ved  Frans Dhia Putros.
  Der var muligheder i begge ender i anden halvleg, men kun Viborgs Danilo Arrieta fik scoret, da han fem minutter før tid gjorde det til 2-2. Han udnyttede en fremlægning og tordnede bolden i nettet.
  Fredericia indtager nu 9.-pladsen i fodboldens 1. division, der føres af Vejle, mens Esbjerg fB ligger på 5.-pladsen.
  